*Dette dokumentet beskriver nye eller forbedrede teknologier i den nye modellen*

**AF-system med 45 AF-punkter av krysstypen**

EOS 80D har et nytt, fleksibelt autofokussystem med høy ytelse, der alle de 45 AF-punktene er kryssensorer. Hvert AF-punkt er en f/5.6-kryssensor som sikrer at kameraet raskt og presist kan låses på både vannrette og loddrette detaljer når kameraet brukes sammen med et kompatibelt objektiv. Teknologien gir presis og rask autofokus, og følgefokus i et bredt område som passer til en rekke motiver. AF-systemet er spesialutviklet for opptak i ulike lysforhold med forskjellige kombinasjoner av objektiver og telekonvertere, og er følsomt ned til -3EV (månelys). Det har 27 AF-punkter med f/8-støtte (9 f/8-kryssensorer), og det midterste AF-punktet er en dobbelkryss-sensor ved f/2.8 og f/5.6. For optimal fleksibilitet kan du velge blant fire AF-soneinnstillinger som vises i søkeren, og som raskt kan velges ved hjelp av knappen for valg av område ved siden av lukkerutløseren.

**CMOS-sensor på 24,2 megapiksler**

EOS 80D er utstyrt med en CMOS-sensor på 24,2 megapiksler, utviklet og produsert av Canon, og har den nyeste sensorteknologien med støtte for Dual Pixel CMOS AF og full HD-opptak med 60p. Resultatet er bilder med høy oppløsning og eksepsjonelt detaljnivå. Utvidet ISO-område på ISO 100 til ISO 16000 (H:25600) er også tilgjengelig takket være en forbedringsprosess i sensoren som øker kameraets ytelse ved opptak i lite lys.

**7 bilder/sek med mindre støy og vibrasjon**

En ny kompakt motor, som har egenskapene til både en trinnvis motor og en likestrømsmotor, brukes til drive å speilet og redusere støyen. En flytende støttemekanisme og forbedret kontroll over akselerasjon/deselerasjon reduserer speilets rotasjonshastighet like før det går opp eller ned. Alle disse forbedringene bidrar til mindre mekanisk støy og kameravibrasjoner, noe som igjen gir høyere bildekvalitet.

**Dual Pixel CMOS AF**

Dual Pixel CMOS AF er forbedret takket være økt sensorytelse og reviderte AF-algoritmer i kameraet. EOS 80D kan skilte med raskere fokuseringshastighet og enda mer detaljert kontroll over hastigheten og følsomheten for Movie Servo AF. Muligheten til å finjustere AF-hastigheten og -følsomheten til nye motiver gir videofotografer et AF-system som fokuserer og følger objekter i en hastighet som passer til uttrykket og stilen på filmen de lager. Dual Pixel CMOS AF-funksjonen er nå også kompatibel med alle EF- og EF-S-objektiver, og kan brukes sammen med kontinuerlig opptak med Live View-innstillingen.

**Full HD med 60p**

EOS 80D har opptak i full HD (1080p) med kontinuerlig AF ved variable bildefrekvenser opptil 50 eller 60 bilder i sekunder – perfekt til rask action, eller opptak av sakte film i superjevn kvalitet som avdekker hver eneste lille bevegelse i opptaket. HDR-film og kreative filtre som Dream, Old movies, Memory, Dramatic og Black and White, gir deg kreative effekter innebygd i kameraet. Videofotografer vil også sette pris på at de har full kontroll over lydnivået og kan ta opp profesjonell lyd med hodetelefon- og mikrofoninnganger. Du kan ta opp filmer i MP4-format med IPB-komprimering med opptil 60 bilder i sekunder for enkel deling, og med MOV All-I-komprimering med opptil 30 bilder i sekundet.

**Wi-Fi og NFC**

Brukerne kan koble til en PC eller Mac via kameraets trådløse tilkoblingsfunksjon ved hjelp av den medfølgende EOS Utility-programvaren, og fjernstyre kameraet. De kan også ta opp filmer og stillbilder ved å fjernstyre kameraet fra kompatible Android/iOS-enheter ved hjelp av Canon Camera Connect-app, og følge med på opptaket direkte. Med denne appen er det også enkelt å overføre MP4-filmer trådløst i tillegg til JPEG-bilder i full oppløsning eller endret størrelse.EOS 80D er også kompatibelt med Canons Connect Station slik at du kan overføre og lagre bilder trådløst ved hjelp av nærfeltskommunikasjon, og deretter dele dem med andre på en HDTV, sosiale nettverk og album på nettet.

**Tidsstyrte opptaksfunksjoner**

EOS 80D er utstyrt med en rekke innebygde funksjoner for tidsstyrt opptak som gjør det mulig for fotografer og videofotografer å styre kameraet i et gitt tidsrom og forevige et motiv som endres sakte, og lage tidsforkortede filmer. Kameraet har funksjon for tidsintervallopptak der videofotografer kan angi tidsintervallet og antall bilder, og kameraet viser så klipplengden og lager en full HD-film. Intervalltimeren gjør det mulig å ta opp bilder i full oppløsning ved forhåndsprogrammerte intervaller, fra ett sekund til 99 timer, 59 minutter og 59 sekunder og fra mellom ett til 99 eller ubegrenset antall bilder. Til fotografering med lang eksponering er det mulig å låse lukkeren i åpen posisjon i et angitt tidsrom med Bulb-innstillingen.